als_Latn dik_Latn sag_Latn
LG publikoi rezultatet e saj financiare për tremujorin e parë të vitit 2014. Si duket, ka qenë një tremujor i suksesshëm për gjigantin e teknologjisë, meqë të ardhurat e saj janë rritur me 6% nga viti në vit duke arritur 3.19 miliardë dollarë.
Dy janë arsyet e suksesit të saj: realizimi i fabletit LG G Pro 2 në tregun e brendshëm të Koresë së Jugut dhe investimet e duhura në treg. Megjithatë, LG nuk ka zbuluar informacione në lidhje me profitet që kompania llogariti në divizionin e saj të telefonave gjatë tremujorit të parë.
Kompania tha se ka shitur 5 milionë telefona inteligjentë me lidhje LTE gjatë këtij tremujori, duke shënuar kështu një rekord të shitjeve të të gjitha kohërave. Telefonat inteligjentë me lidhje LTE janë arsyeja e rritjes me 41% të shitjeve të telefonave inteligjentë të kompanisë LG, ndërsa në tremujorin e parë të vitit 2013, pajisjet me rrjetin 4G përbënin vetëm 27% të të gjithë shitjeve të telefonave të kompanisë.
Për ta përmbledhur, gjiganti teknologjik tha se ka shitur 12.3 milionë telefona inteligjentë gjatë tremujorit të parë të këtij vitit. Kompania pretendon se këto shifra të telefonave inteligjentë përbëjnë as më shumë dhe as më pak se 75% të të gjithë pajisjeve mobile që kompania ka shitur, ku me një llogaritje të thjeshtë zbulojmë se kompania ka shitur 16.4 milionë pajisje në të njëjtën periudhë.
Gjatë tremujorit të dytë të vitit 2014 kompania pretendon të vazhdojë me këtë sukses të shitjeve të pajisjeve. Disa analistë mendojnë se LG do të shesë rreth 15 milionë telefona inteligjentë gjatë tremujorit të dytë, i cili do të tejkalojë të gjithë rekordet e mëparshme. Ata mendojnë se të ardhurat do të rriten për shkak se do të prezantohet telefoni inteligjent LG G3, si dhe seritë e telefonave L.
(Herë të lexuara: 213)
als_Latn als_Latn als_Latn als_Latn als_Latn als_Latn